ROMÂNIA
JUDEȚUL TULCEA
COMUNA HAMCEARCA
CONSILIUL LOCAL AL COMUNEI HAMCEARCA,
R E G U L A M E N T
privind instituirea și administrarea taxei de salubrizare

Art.1.-Toate persoanele fizice care ocupă sau dețin imobile pe raza comunei Hamcearca, județul Tulcea, indiferent de calitatea acestora (proprietari sau chiriași), se vor conforma prevederilor prezentului regulament.

Art.2.-(1)Taxa de salubritate reprezintă taxa  cu destinație exclusivă de finanțare a activității de colectare, transport și depozitre a deșeurilor comunale de la toți beneficiarii serviciului, persoane fizice de pe raza comunei Hamcearca, se instituie potrivit prevederilor art.484 din Legea nrr.227/2015 privind Codul fiscal, cu modificările și completările ulterioare, în cuantum de 48 lei/persoana/an  și va fi achitată integral până la 31 martie pentru anul în curs.


(2)Plata taxei de salubritate se poate achita și anticipat.

Art.3.-Cuantumul taxei de salubritate  poate fi modificată potrivit prevederilor legale  în materie de către autoritatea deliberativă a UAT comuna Hamcearca, în speță Consiliul local.

Art.4.- Sumele încasate din taxa de salubritate se fac venit la bugetul local, urmând ca din bugetul comunei Hamcearca să fie achitate operatorului (SC JTGRUP SRL) contravaloarea serviciilor prestate.

Art.5.-Obligația de plată a taxei de habitat revine tuturor persoanelor fizice pentru fiecare  locuință  ocupată   sau deținută pe raza comunei Hamcearca, județul Tulcea, indiferent   de calitatea acestora (proprietari sau chiriași).

Art.6.-(1) Ocupanții/deținătorii imobilelor, beneficiarii serviciului, au obligația depunerii declarației în vederea stabilirii taxei de salubritate pentru toate locuințele ocupate și va cuprinde numărul de persoane care locuiesc la acea adresă (membrii de familie, rude, chiriași, rezidenți).

         (2) Declarației pe proprie răspundere, data in fata secretarului general al comunei Hamcearca, va fi înregistrată prin grija Compartimentului impozite și taxe, executări silite din cadrul Primăriei comunei Hamcearca, județul Tulcea.

        (3) Declarația va putea fi depusă și de un alt membru major din cadrul gospodăriei.
                   (4) Termenul de depunere al declarației  privind taxa de salubritate este 5 martie a anului in curs.


Art.7.-(1) În cazul în care beneficiarul serviciului, persoană fizică, deține mai multe locuințe în proprietate, vor depune o singură declarație pentru toate acestea.
                   (2) Declarația  se face pe propria răspundere, sub sancțiunile aplicate faptei de fals în declarații, prevăzută de art.326 din Codul penal.


(3) În cazul nedepunerii declarației, obligația de plată se stabilește din oficiul de către funcționarii din cadrul compartimentului impozite și taxe, executări silite din cadrul Primăriei comunei Hamcearca, județul Tulcea, pe baza oricăror date și informații deținute de aceștia și care se regăsesc în dosarul fiscal al contribuabilului, registrul agricol, situații de evidență a populației, etc.

       (4) Pentru acele locuințe care sunt închiriate, obligația  de a declara și achita taxa de salubritate revine utilizatorului locuințe, iar proprietarul are obligația de a furniza sub semnătură, printr o notificare, datele complete ale beneficiarului.

Art.8- Depunerea declarației de impunere reprezintă o obligație și în cazul persoanelor care beneficiază de scutiri sau reduceri de la plata taxei de salubrizare.


Art.9.-Declarațiile de impunere depuse inițial vor putea fi modificate in timpul anului fiscal prin declarații rectificative, însoțite de documente justificative, în termen de 30 de zile de la data apariției oricăror modificări.

Art.10.-Recalcularea taxei de salubritate în evidența fiscală ca urmare a depunerii declarațiilor rectificative se va face începând cu data de întâi a lunii următoare celei în care a fost înregistrată declarația rectificativă.

Art.11.- În caz de deces, scăderea taxei de salubrizare se efectuează cu data de întâi a lunii următoare iviri acestei situații și necesită depunerea copii a certificatului de deces.

Art.12.- Beneficiarilor de servicii care probează cu documente de tipul: viza de reședință,  adeverințe de internare în spital ori alte documente justificative din care să rezulte absența din localitate consecutiv timp de cel puțin 90 de zile într-un an calendaristic, li se va recalcula taxa datorată,  în condițiile prezentului regulament.

Art.13.-Constarea, încasarea și executarea silită privind taxa de salubritate sunt în competența  Compartimentului impozite și taxe, executări silite din cadrul Primăriei comunei Hamcearca, județul Tulcea.

